
                Nr.23/243/2002

BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, vă înaintăm, alăturat, Raportul asupra proiectului de Lege pentru ratificarea Acordului între Guvernul României şi Guvernul Republicii Slovenia privind transportul maritim, semnat la Bucureşti la 28 mai 2002.



În raport de obiectul de reglementare şi conţinutul său, proiectul de lege face parte din categoria legilor ordinare.
PREŞEDINTE,

István Antal

RAPORT

asupra proiectului de Lege pentru ratificarea Acordului între Guvernul României şi Guvernul Republicii Slovenia privind transportul

 maritim, semnat la Bucureşti la 28 mai 2002



1. Comisia pentru industrii şi servicii a fost sesizată, cu nr.609 din 2 decembrie 2002, pentru avizare şi dezbatere în fond, cu proiectul de Lege pentru ratificarea Acordului între Guvernul României şi Guvernul Republicii Slovenia privind transportul maritim, semnat la Bucureşti la 28 mai 2002.



Acordul privind transportul maritim între cele două state face parte din obiectivele strategiei naţionale de pregătire a aderării la Uniunea Europeană sub aspectul cooperării bilaterale între România şi alte state.



Prin acest Acord se asigură cadrul juridic pentru organizarea şi dezvoltarea transportului maritim între cele două state şi promovarea dezvoltării relaţiilor economice bilaterale.



Proiectul de lege a fost avizat favorabil de Consiliul Legislativ cu nr.1205 din 19 septembrie 2002.


Proiectul de lege a fost adoptat de Senat, în forma prezentată de Guvern, în şedinţa din 21 noiembrie 2002.



Comisia pentru politică externă, cu nr.609 din 3 decembrie 2002 şi Comisia juridică, de disciplină şi imunităţi, cu nr.609/05.12.2002, au avizat favorabil proiectul de lege în forma adoptată de Senat.



2. În raport de obiectul de reglementare şi conţinutul său, proiectul de lege face parte din categoria legilor ordinare.



3. Dezbaterile asupra proiectului de lege au avut loc în şedinţa comisiei din data de 10 decembrie 2002.



La lucrările comisiei au participat invitaţi din partea Ministerului Lucrărilor Publice, Transporturilor şi Locuinţei.



4. La lucrările comisiei au participat 22 deputaţi din totalul de 26 de deputaţi membri ai comisiei.



Raportul comisiei asupra proiectului de lege a fost adoptat cu unanimitate de voturi.



5. În urma dezbaterilor, membrii comisiei au propus admiterea proiectului de lege, în forma adoptată de Senat.

                  PREŞEDINTE,                                            SECRETAR,

                    István Antal                                               Aurelia Vasile

Expert,

Daniel Bădina

PAGE  
2

